Komi (Republiik)

Det Komi Republiik (üüb Rüs: Респу́блика Ко́ми Respúblika Kómi, üüb Komi: Коми Республика Komi Respublika) as en autonoom republiik faan Ruslun. Det hee 830.235 lidj (2019)Russia: Northwestern Federal District, citypopulation.de. At hoodsteed faan’t republiik as Syktywkar.

Geografii

At republiik leit uun de bütjerst nuurduast faan Euroopa. De Arktisk Kreis leit uun a nuurd faan't republiik.

Lunskap

At lunskap as för't miast plaat, man uun a uast lei dön Uraal Berger. Uun a berger lei dön Manpupunjor-felsen, wat sööwen felspiiler ütj glamerskiifer san. At republiik hee föl uurwalten, wat sant 1995 UNESCO-Wäältnatüürarew san. Muar üüs 70% faan't republiik as walt an amanbi 15% as muur. 

Dön wichtigst struumer san a Petschora an uk de Wytschegda, wat en bistruum faan de Nuurdelk Dwina as. De Petschora hee sin hood nai bi't uastgrens faan't republiik an leept iin uun a waast an nuurd, troch det Archangelsk Prowins iin uun det Petschora Sia. De Wytschega hee sin hood uun a uast faan't republiik, nai bi de Petschora, an leept do iin uun a waast iin uun det Archangelsk Prowins. At jaft uk föl sian, diarmad san de Sindorskoje an de Jam.

Kliima
A somern uun't republiik san kurt, man temelk warem. Wontern san lung an kul. 

Steeden

Dön tjiin gratst steeden uun't republiik san:

 #  Steed  üüb Rüs üüb Komi Lidj (2021)Russia: Komi Republic, citypopulation.de 1  Syktywkar  Сыктывкар Сыктывкар 243.926 2  Uchta  Ухта Уква 92.479 3  Workuta  Воркута Вӧркута 52.292 4  Petschora  Печора Печӧра 37.556 5  Usinsk  Усинск Ускар 37.198 6  Sosnogorsk  Сосногорск Сӧснагорт 25.795 7  Inta  Инта Инта 23.701 8  Jemwa  Емва Емва 12.378 9  Wuktyl  Вуктыл Вуктыл 9671 10 Mikun  Микунь Микунь 9400

Iindialing faan Ferwalting
Distrikten:
 Ischma
 Knjaschpogost
 Kortkeros
 Kojgorodok
 Prilusski
 Syktywdinsky
 Sysolsky
 Troitsko-Petschorsk
 Udorsky
 Ust-Kulom
 Ust-Tsilma
 Ust-Wymsky

Befölkring
mini|Komis.
Efter det folksteeling faan 2010 uun Rüslun san 65,1% faan a lidj uun't republiik Rüsen, an 23,7% san Komi.

Luke uk diar
 Archangelsk Guwernement
 Komi spriaken

Kwelen